pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-จับกัง 1 วอนนายจ้างก่อนหยุดกิจการ หรือเลิกจ้างจับมือลูกจ้างเปิดใจ ใช้กระบวนการแรงงานสัมพันธ์ฝ่าวิกฤต COVID-19 ร่วมกัน
วันอังคารที่ 12 มกราคม 2564
จับกัง 1 วอนนายจ้างก่อนหยุดกิจการ หรือเลิกจ้างจับมือลูกจ้างเปิดใจ ใช้กระบวนการแรงงานสัมพันธ์ฝ่าวิกฤต COVID-19 ร่วมกัน
รมว.แรงงาน วอนนายจ้าง-ลูกจ้างที่ได้รับผลกระทบจากการแพร่ระบาดของ Covid-19 ระลอกใหม่ ก่อนตัดสินใจหยุดกิจการหรือเลิกจ้าง ควรเปิดใจปรึกษาหารือร่วมกัน นําแนวปฏิบัติการส่งเสริมแรงงานสัมพันธ์ในภาวะวิกฤตและมาตรการบรรเทาปัญหาการเลิกจ้างมาปรับใช้ในสถานประกอบการ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ปัจจุบันจากการแพร่ระบาดของเชื้อไวรัส Covid-19 ระลอกใหม่มีแนวโน้มว่าจะขยายตัวออกไปในวงกว้างส่งผลกระทบต่อนายจ้าง สถานประกอบกิจการ และลูกจ้าง อาจเกิดวิกฤตด้านแรงงานที่รุนแรงได้ จนทําให้สถานประกอบกิจการบางแห่งจําเป็นต้องลดทุนการผลิต ลดชั่วโมงการทํางานของลูกจ้าง หยุดกิจการทั้งหมดหรือบางส่วนชั่วคราวโดยใช้มาตรา 75 ตามพ.ร.บ.คุ้มครองแรงงาน พ.ศ. 2541 ลดพนักงาน หรือเลิกกิจการในท้ายสุด ซึ่งจะเกิดความเดือดร้อนแก่ลูกจ้างจํานวนมาก ดังนั้น เพื่อลดปัญหาที่มีผลกระทบต่อความสงบสุขในวงการแรงงาน จึงขอวอนให้นายจ้าง - ลูกจ้างควรเปิดใจปรึกษาหารือร่วมกันก่อนหยุดกิจการตามมาตรา 75 หรือเลิกจ้าง โดยนํามาตรการและแนวปฏิบัติที่กรมสวัสดิการและคุ้มครองแรงงาน พยายามมุ่งส่งเสริมให้เกิดขึ้นในสถานประกอบกิจการ เพื่อป้องกันและแก้ไขปัญหาได้อย่างเหมาะสมกับสภาวการณ์ปัจจุบัน นั่นคือ แนวปฏิบัติว่าด้วยการส่งเสริมแรงงานสัมพันธ์ในภาวะวิกฤติ และมาตรการและแนวทางบรรเทาปัญหาการเลิกจ้าง
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า ในสถานการณ์เช่นนี้ นายจ้างควรนําแนวปฏิบัติว่าด้วยการส่งเสริมแรงงานสัมพันธ์ในภาวะวิกฤติมาปรับใช้ในสถานประกอบกิจการก่อน โดยมีสาระสําคัญ อาทิ นายจ้างควรเปิดเผยผลประกอบการตามสภาพความเป็นจริงแก่ฝ่ายลูกจ้าง และนายจ้างลูกจ้างหารือร่วมกันในการประหยัดค่าใช้จ่าย หลีกเลี่ยงการชุมนุมเผชิญหน้าด้วยความรุนแรง หากดําเนินการแล้วสถานการณ์ยังไม่คลี่คลาย จึงค่อยใช้มาตรการหยุดกิจการบางส่วนชั่วคราว หรือทั้งหมด ตามมาตรา 75 พ.ร.บ.คุ้มครองแรงงาน พ.ศ. 2541 แต่ขอให้ดําเนินการอย่างถูกต้องตามกฎหมาย โดยจะต้องแจ้งพนักงานตรวจแรงงานในพื้นที่และลูกจ้างทราบล่วงหน้าเป็นหนังสือก่อนเริ่มวันหยุดกิจการไม่น้อยกว่า 3 วันทํางาน และหากจําเป็นต้องเลิกจ้างให้นํามาตรการและบรรเทาปัญหาการเลิกจ้างมาปรับใช้ ซึ่งมี 3 มาตรการ ดังนี้ มาตรการลดค่าใช้จ่าย มาตรการปรับปรุงการบริหารงานบุคคลให้เหมาะสมกับสถานการณ์ และมาตรการลดจํานวนลูกจ้าง โดยขอให้การเลิกจ้างเป็นทางเลือกสุดท้ายในการตัดสินใจ ทั้งนี้ หากนายจ้างตกลงกับลูกจ้างในการเปลี่ยนแปลงสภาพการจ้าง เช่น ลดวันทํางาน ลดค่าจ้าง ก็สามารถทําได้แต่จะต้องได้รับความยินยอมจากลูกจ้างด้วย การผ่านพ้นวิกฤตครั้งนี้จะสําเร็จได้ต้องได้รับความร่วมมือ และเสียสละของนายจ้างลูกจ้างพูดคุยกันด้วยหลักสุจริตใจ และหากมีข้อสงสัยสามารถสอบถามเพิ่มเติมได้ที่ สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-EXIM BANK ออกมาตรการ “พักชำระหนี้เงินต้น-ดอกเบี้ย” ช่วยเหลือลูกค้าในพื้นที่สีแดง สีส้ม และสีเหลือง
วันอังคารที่ 12 มกราคม 2564
EXIM BANK ออกมาตรการ “พักชําระหนี้เงินต้น-ดอกเบี้ย” ช่วยเหลือลูกค้าในพื้นที่สีแดง สีส้ม และสีเหลือง
ในการบรรเทาผลกระทบจากการแพร่ระบาดของโควิด-19 ระลอกใหม่ต่อภาคการส่งออกของไทย EXIM BANK ได้ออก “มาตรการพักชําระหนี้ในพื้นที่สีแดง สีส้ม และสีเหลือง” เพื่อเข้าไปดูแล ช่วยเหลือ สนับสนุนลูกค้า ทั้งที่เป็นผู้ผลิตเพื่อผู้ส่งออกและผู้ส่งออก
นายพิศิษฐ์ เสรีวิวัฒนา กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) เปิดเผยว่า ในการบรรเทาผลกระทบจากการแพร่ระบาดของโควิด-19 ระลอกใหม่ต่อภาคการส่งออกของไทย EXIM BANK ได้ออก “มาตรการพักชําระหนี้ในพื้นที่สีแดง สีส้ม และสีเหลือง” เพื่อเข้าไปดูแล ช่วยเหลือ สนับสนุนลูกค้า ทั้งที่เป็นผู้ผลิตเพื่อผู้ส่งออกและผู้ส่งออก ในพื้นที่ควบคุมสูงสุดหรือพื้นที่สีแดง (Red zone) สีส้ม (Orange zone) และสีเหลือง (Yellow zone) ในทุกกลุ่มอุตสาหกรรม ดังนี้
• พักชําระหนี้เงินต้น ทุกกลุ่มอุตสาหกรรม เป็นระยะเวลาสูงสุด 6 เดือน
• พิเศษ! พักชําระดอกเบี้ย เป็นระยะเวลาสูงสุด 3 เดือน สําหรับผู้ประกอบการอาหารแปรรูป อาหารทะเลแช่แข็ง และผักผลไม้
ภายใต้ “มาตรการพักชําระหนี้ในพื้นที่สีแดง สีส้ม และสีเหลือง” ลูกค้า EXIM BANK สามารถขอพักชําระหนี้เงินต้นและดอกเบี้ย โดยแจ้งความประสงค์ผ่านเว็บไซต์ของธนาคาร www.exim.go.th หรือติดต่อเจ้าหน้าที่ธนาคารที่ดูแลลูกค้า ตั้งแต่บัดนี้จนถึง 31 มีนาคม 2564 โดยธนาคารจะติดต่อกลับภายใน 3 วันทําการ
EXIM BANK ได้ติดตามสถานการณ์ผลกระทบของโควิด-19 อย่างใกล้ชิด และได้ออกมาตรการช่วยเหลือลูกค้ามาอย่างต่อเนื่อง ตั้งแต่ต้นปี 2563 EXIM BANK ได้ช่วยเหลือลูกค้าโดยการพักชําระหนี้เงินต้นและดอกเบี้ยสูงสุดนาน 6 เดือนไปแล้วกว่า 1,400 ราย เป็นจํานวนเงิน 36,853 ล้านบาท และหลังจากนั้น มีผู้ประกอบการติดต่อขอรับมาตรการฟื้นฟูผู้ประกอบการหลังสถานการณ์โควิด-19 เป็นจํานวนเงิน 4,050 ล้านบาท ในครั้งนี้ EXIM BANK พร้อมเข้าไปดูแล ช่วยเหลือ และสนับสนุนให้ผู้ประกอบธุรกิจที่เกี่ยวเนื่องกับการส่งออกในทุกกลุ่มอุตสาหกรรม สามารถดําเนินกิจการต่อไปได้
“มาตรการช่วยเหลือของ EXIM BANK ในครั้งนี้เพื่อเยียวยาและบรรเทาผลกระทบให้แก่ลูกค้าที่อาจประสบปัญหาขาดแคลนวัตถุดิบหรือขาดแคลนแรงงานสําหรับผลิตสินค้า เนื่องจากการกักตัวหรือติดเชื้อ เป็นไปตามมาตรการภาครัฐเพื่อควบคุมการแพร่ระบาดของโรค ปัญหาต้นทุนที่เพิ่มขึ้นในการขนส่งและส่งออกสินค้า ตลอดจนปัญหาผู้ซื้อปฏิเสธสินค้าโดยเฉพาะสินค้าอาหาร อาหารทะเลแช่แข็ง และผักผลไม้ของไทย เป็นผลจากการแพร่ระบาดของโควิด-19 ระลอกใหม่ เพื่อรอโอกาสการฟื้นตัวของเศรษฐกิจโลกและความเชื่อมั่นของผู้บริโภคต่อสินค้าส่งออกของไทย ภายหลังการพัฒนาวัคซีนมีความคืบหน้าไปมาก” นายพิศิษฐ์กล่าว
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายพัฒนาความยั่งยืนและสื่อสารองค์กร
โทร. 0 2271 3700, 0 2278 0047, 0 2617 2111 ต่อ 4120-4
รัฐบาลไทย-ข่าวทำเนียบรัฐบาล-เริ่มแล้ว! ตรวจคัดกรองโควิดเชิงรุกในโรงงาน
วันอังคารที่ 12 มกราคม 2564
เริ่มแล้ว! ตรวจคัดกรองโควิดเชิงรุกในโรงงาน
...
สถานการณ์การแพร่ระบาดของโรคโควิด-19
ที่กระจายไปยังหลายเขตพื้นที่ ขณะนี้ยังไม่อาจวางใจได้
.
ล่าสุดรัฐบาลได้จัดให้มีการตรวจคัดกรองการติดเชื้อโควิด-19
แก่ผู้ประกันตนทั้งคนไทยและแรงงานต่างด้าวแบบเชิงรุก
ด้วยการตรวจหาเชื้อจากโพรงจมูกและคอ (SWAB)
เพื่อค้นหาผู้ประกันตนที่เป็นกลุ่มเสี่ยงในสถานประกอบการ
โดยเฉพาะจังหวัดที่เป็นพื้นที่ควบคุมสูงสุด
.
ลูกจ้างที่เข้ารับการตรวจจะทราบผลภายใน 6 - 8 ชั่วโมง
สําหรับค่าใช้จ่ายการตรวจคัดกรอง
สํานักงานประกันสังคม จะเป็นผู้รับผิดชอบทั้งหมด
หากตรวจพบเชื้อ จะต้องเข้าสู่กระบวนการรักษา
ตามที่กระทรวงสาธารณสุขกําหนดต่อไป
.
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมการจัดหางาน เตรียมรับมือคนว่างงานเหตุโควิดระลอกใหม่ พร้อมเผยจำนวนคนใช้สิทธิ์ขึ้นทะเบียนว่างงานลดลงสวนทางสถานการณ์
วันอังคารที่ 12 มกราคม 2564
กรมการจัดหางาน เตรียมรับมือคนว่างงานเหตุโควิดระลอกใหม่ พร้อมเผยจํานวนคนใช้สิทธิ์ขึ้นทะเบียนว่างงานลดลงสวนทางสถานการณ์
อธิบดีกรมการจัดหางาน เผยปลายปี 2563 ตัวเลขจํานวนผู้ว่างงานมีแนวโน้มดีขึ้น ประชาชนยื่นขอใช้สิทธิ์กรณีว่างงานออนไลน์ผ่านเว็บไซต์ empui.doe.go.th ลดลงตามลําดับ โดยเดือนธันวาคม 2563 มีผู้ยื่นขอรับสิทธิจํานวน 82,238  คน เดือนพฤศจิกายน จํานวน  93,190 คน
เดือนตุลาคม จํานวน 116,160 คน และเดือนกันยายน จํานวน 121,023 คน
นายสุชาติ พรชัยวิเศษกุล อธิบดีกรมการจัดหางาน เปิดเผยว่า ตั้งแต่ประเทศไทยเข้าสู่สถานการณ์การแพร่ระบาดของโรคโควิด-19 เดือนธันวาคมที่ผ่านมาถือว่ามีผู้ที่ขึ้นทะเบียนขอใช้สิทธิ์ และรายงานตัวกรณีว่างงานจํานวนน้อยที่สุด โดยไตรมาสสุดท้ายของปี 2563 เดือนธันวาคม มีผู้ขึ้นทะเบียนว่างงาน 82,238 คน รายงานตัว 539,474 คน ลดลงจากเดือนพฤศจิกายน ที่มีผู้ขึ้นทะเบียนว่างงาน 93,190 คน รายงานตัว 598,076 คน เดือนตุลาคม ขึ้นทะเบียนว่างงาน 116,160 คน รายงานตัว 643,148 คน และเดือนกันยายนขึ้นทะเบียน 121,023 คน รายงานตัว 680,825 คน
“แต่อย่างไรก็ดี กรมการจัดหางานคาดการณ์ว่าอาจจะมีผู้ว่างงานเพิ่มขึ้น เนื่องจากผลกระทบการแพร่ระบาดของโรคโควิด-19 ระลอกใหม่ จึงได้รวบรวมตําแหน่งงานว่างจากนายจ้าง/สถานประกอบการที่ยังมีความต้องการจ้างงาน จํานวน 58,151 อัตรา ซึ่งมีตําแหน่งงานรองรับทุกระดับการศึกษา และอัตราค่าจ้างเป็นไปตามที่กฎหมายกําหนด โดยตําแหน่งงานว่างทั่วประเทศ 10 อันดับแรก ที่เป็นที่ต้องการมากที่สุด ได้แก่ 1.แรงงานในด้านการผลิตต่าง ๆ ,แรงงานทั่วไป 2.แรงงานด้านการประกอบอื่นๆ 3.แรงงานด้านการผลิต 4.พนักงานขาย และผู้นําเสนอสินค้าอื่นๆ 5.ตัวแทนนายหน้าขายบริการธุรกิจอื่นๆ 6.พนักงานจัดส่งสินค้าอื่นๆ 7.เจ้าหน้าที่เก็บเงิน ,แคชเชียร์ 8.พนักงานบริการอื่นๆ 9.พนักงานขายสินค้า (ประจําร้าน) , พนักงานขายของหน้าร้าน และ 10.ตัวแทนขายผลิตภัณฑ์
กรมการจัดหางานยังมีช่องทางการให้บริการจัดหางานออนไลน์ผ่านเว็บไซต์ ไทยมีงานทํา.com ซึ่งสามารถค้นหาตําแหน่งงาน สถานที่ทํางานในพื้นที่ที่ต้องการ และมีการประมวลความเหมาะสมกับตําแหน่ง หรือเข้าร่วมโครงการส่งเสริมการจ้างงานใหม่ สําหรับผู้จบการศึกษาใหม่โดยภาครัฐและภาคเอกชน (Co-Payment) ที่เพิ่มโอกาสได้งานสําหรับผู้จบการศึกษาใหม่ หรือการจัดงานนัดพบแรงงาน โครงการนัดพบตลาดงานเชิงคุณภาพ และโครงการจัดหางานเชิงรุกเพื่อการพัฒนาเขตพัฒนาพิเศษภาคตะวันออก รวมทั้งการแนะแนวอาชีพ แนวทางการประกอบอาชีพอิสระ และการฝึกอาชีพอิสระ โดยเน้นการให้บริการตรงถึงระดับตําบล ชุมชน และครัวเรือน เพื่อคนไทยทุกกลุ่มมีโอกาสเข้าถึงข้อมูลข่าวสารตลาดแรงงาน และตําแหน่งงานอย่างทั่วถึง” อธิบดีกรมการจัดหางาน กล่าว
สําหรับผู้ว่างงานที่ประสงค์มีงานทํา สามารถเลือกสมัครงานผ่านช่องทางการให้บริการจัดหางานรูปแบบออนไลน์ด้วยตนเองได้ที่เว็บไซต์ smartjob.doe.go.th หรือไทยมีงานทํา.com เพื่อหลีกเลี่ยงการเดินทางไปติดต่อที่สํานักงาน ลดการรวมตัวกันของคนจํานวนมาก และป้องกันการแพร่ระบาดของโรค COVID-19 แต่ในกรณีที่ไม่สามารถใช้บริการแบบออนไลน์ได้ สามารถติดต่อขอรับบริการ ณ ศูนย์บริการจัดหางานเพื่อคนไทย สํานักงานจัดหางานกรุงเทพมหานครพื้นที่ 1-10 และสํานักงานจัดหางานจังหวัดทุกจังหวัด ทั้งนี้ขอความร่วมมือให้สวมหน้ากากอนามัยตลอดระยะเวลาที่ใช้บริการ รวมทั้งปฏิบัติตามมาตรการที่เจ้าหน้าที่แนะนําอย่างเคร่งครัด หรือสอบถามรายละเอียดเพิ่มเติมได้ที่สายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-มท.1 ลงพื้นที่ให้กำลังใจผู้ประสบอุทกภัยพื้นที่จังหวัดปัตตานี
วันอังคารที่ 12 มกราคม 2564
มท.1 ลงพื้นที่ให้กําลังใจผู้ประสบอุทกภัยพื้นที่จังหวัดปัตตานี
มท.1 ลงพื้นที่ให้กําลังใจผู้ประสบอุทกภัยพื้นที่จังหวัดปัตตานี
วันนี้ (12 ม.ค.64) เวลา 14.40 น ที่บ้านคูระ หมู่ที่ 2 ต.ม่วงเตี้ย อ.แม่ลาน จ.ปัตตานี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ลงพื้นที่ตรวจเยี่ยมประชาชนผู้ประสบอุทกภัย พร้อมด้วย นายฉัตรชัย พรหมเลิศ ปลัดกระทรวงมหาดไทย พลเรือตรี สมเกียรติ ผลประยูร เลขาธิการศูนย์อํานวยการบริหารจังหวัดชายแดนภาคใต้ พลโท เกรียงไกร ศรีรักษ์ แม่ทัพภาคที่ 4 นายนิรัตน์ พงษ์สิทธิถาวร รองปลัดกระทรวงมหาดไทย นายธนาคม จงจิระ อธิบดีกรมการปกครอง นายประยูร รัตนเสนีย์ อธิบดีกรมส่งเสริมการปกครองท้องถิ่น นายนิสิต จันทร์สมวงศ์ อธิบดีกรมที่ดิน นายบุญธรรม เลิศสุขีเกษม อธิบดีกรมป้องกันและบรรเทาสาธารณภัย นายพรพจน์ เพ็ญพาส อธิบดีกรมโยธาธิการและผังเมือง โดยมี นายราชิต สุดพุ่ม ผู้ว่าราชการจังหวัดปัตตานี กล่าวบรรยายสรุปและนําตรวจเยี่ยมประชาชนผู้ประสบอุทกภัย
พลเอก อนุพงษ์ เผ่าจินดา กล่าวว่า ในวันนี้ พลเอก ประยุทธ์ จันทร์โอชา นายกรัฐมนตรี ได้มอบหมายให้มาพบปะเยี่ยมเยียนพี่น้องประชาชนชาวจังหวัดปัตตานีที่กําลังประสบอุทกภัยในขณะนี้ ในปีนี้ปริมาณน้ํามีมากกว่าทุกปี ทําให้มวลน้ําเพิ่มมากขึ้น ทําให้พี่น้องประชาชนได้รับผลกระทบมากกว่าทุกปี รัฐบาลจึงได้มอบหมายกระทรวงมหาดไทยให้มาดูแล ทั้งในเรื่องการดํารงชีพในขณะเกิดสถานการณ์ขึ้น การเร่งสํารวจความเสียหายและเยียวยาฟื้นฟูหลังน้ําลด สําหรับการแก้ปัญหาระยะยาว จะมีโครงการต่าง ๆ เช่น การสร้างเขื่อนป้องกันตลิ่งไม่ให้เกิดปัญหาท่วมซ้ําซากในพื้นที่อีก ขอเป็นกําลังใจให้กับพี่น้องประชาชนทุกคน และจะได้รับข้อเสนอของทางจังหวัดและพี่น้องประชาชนไปหารือร่วมกับหน่วยงานที่เกี่ยวข้องเพื่อแก้ไขปัญหาให้เกิดความยั่งยืน เราจะเข้มแข็งไปด้วยกัน
นายราชิต สุดพุ่ม กล่าวว่า จังหวัดปัตตานี ได้เกิดสถานการณ์น้ําท่วมขัง น้ําล้นตลิ่ง รวมพื้นที่ที่ได้รับผลกระทบจากสถานการณ์ฯ ตั้งแต่ช่วงวันที่ 4 - 11 มกราคม 2564 จํานวน 8 อําเภอ 43 ตําบล 167 หมู่บ้าน 20 ชุมชน 18,337 ครัวเรือน 72,383 คน พื้นที่เกษตรได้รับความเสียหาย 2,682 ไร่ พื้นที่ประมง 26 บ่อ และปศุสัตว์ 860 ตัว โดยสถานการณ์ปัจจุบันมีฝนตกเล็กน้อยในพื้นที่ ระดับแม่น้ําสายบุรีลดระดับลง แต่ยังคงท่วมขังบางพื้นที่บริเวณที่ลุ่ม สําหรับระดับน้ําแม่น้ําปัตตานียังคงที่และล้นตลิ่งเข้าท่วมพื้นที่ลุ่ม โดยเฉพาะในเขตเทศบาลเมืองปัตตานีและตําบลรูสะมิแล ซึ่งเป็นพื้นที่ปลายน้ําก่อนออกสู่อ่าวไทย ทั้งนี้ เขื่อนบางลางได้ปิดการระบายน้ําผ่านสปิลเวย์ ทําให้มวลน้ําที่ไหลลงสู่พื้นที่จังหวัดปัตตานีลดลง สถานการณ์ดีขึ้นตามลําดับ ในหลายพื้นที่ยังคงให้ความช่วยเหลือ เฝ้าระวัง และติดตามสถานการณ์อย่างต่อเนื่อง ซึ่งจังหวัดปัตตานีได้บูรณาการร่วมกับส่วนราชการ และทุกภาคส่วน สนับสนุนเรือไฟเบอร์ เรือท้องแบน เครื่องจักรกลสาธารณภัย โรงครัวพระราชทาน ตลอดจนอุปกรณ์ต่าง ๆ และถุงยังชีพเพื่อช่วยเหลือประชาชนในเบื้องต้น จํานวน 36,187 ชุด
โอกาสนี้ รัฐมนตรีว่าการกระทรวงมหาดไทยและผู้บริหารระดับสูงของกระทรวงมหาดไทย ร่วมพบปะเยี่ยมเยียนและให้กําลังใจพี่น้องประชาชนที่ประสบอุทกภัย จํานวน 300 คน พร้อมตรวจเยี่ยมเจ้าหน้าที่ผู้ปฏิบัติงานในการให้ความช่วยเหลือและบรรเทาความเดือดร้อนประชาชนอย่างเต็มกําลังความสามารถ
รัฐบาลไทย-ข่าวทำเนียบรัฐบาล-กระทรวงยุติธรรม ประชุมเตรียมความพร้อมสำหรับการประชุม UN Crime Congress สมัยที่ ๑๔
วันอังคารที่ 12 มกราคม 2564
กระทรวงยุติธรรม ประชุมเตรียมความพร้อมสําหรับการประชุม UN Crime Congress สมัยที่ ๑๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมเตรียมความพร้อม สําหรับการประชุมสหประชาชาติว่าด้วยการป้องกันอาชญากรรมและความยุติธรรมทางอาญา UN Crime Congress สมัยที่ ๑๔
ในวันอังคารที่ ๑๒ มกราคม ๒๕๖๔ เวลา ๑๐.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมเตรียมความพร้อม สําหรับการประชุมสหประชาชาติว่าด้วยการป้องกันอาชญากรรมและความยุติธรรมทางอาญา (The 14th United Nations Congress on Crime Prevention and Criminal Justice – UN Crime Congress) สมัยที่ ๑๔ ซึ่งมีกําหนดจัดขึ้นระหว่างวันที่ ๗ - ๑๒ มีนาคม ๒๕๖๔ ณ นครเกียวโต ประเทศญี่ปุ่น ภายใต้หัวข้อหลัก “การส่งเสริมการป้องกันอาชญากรรม ความยุติธรรมทางอาญา และหลักนิติธรรม เพื่อนําไปสู่การบรรลุเป้าหมายการพัฒนาที่ยั่งยืน ค.ศ. ๒๐๓๐” โดยมีผู้แทนจากหน่วยงานที่เกี่ยวข้อง เข้าร่วมฯ ณ ห้องประชุม ๑๐ - ๐๖ อาคารกระทรวงยุติธรรมแห่งใหม่
ในการนี้ ที่ประชุมได้ร่วมกันพิจารณาแนวทางและกําหนดประเด็นสําคัญที่ประเทศไทยจะผลักดันในระหว่างการประชุม UN Crime Congress สมัยที่ ๑๔ ทั้งนี้ การประชุมจะจัดขึ้นในลักษณะของรูปแบบผสม หรือ Hybrid Format ซึ่งประกอบด้วยการเข้าร่วมประชุม ณ สถานที่จริง และการประชุมทางไกล
รัฐบาลไทย-ข่าวทำเนียบรัฐบาล-ไม่บังคับ O-NET ป.6 และ ม.3 ลดภาระนักเรียน
วันอังคารที่ 12 มกราคม 2564
ไม่บังคับ O-NET ป.6 และ ม.3 ลดภาระนักเรียน
...
การแพร่ระบาดของโรคโควิด-19
ทําให้สถานศึกษาหลายแห่งต้องปิดการเรียนการสอน
และใช้รูปแบบวิธีการจัดการเรียนการสอนแตกต่างกัน
ตามสภาพความพร้อมของแต่ละแห่ง
.
การทดสอบทางการศึกษาระดับชาติขั้นพื้นฐาน
หรือเรียกอีกอย่างว่า O-NET
ถึงไม่สะท้อนคุณภาพของผู้เรียนได้อย่างแท้จริง
และมีนักเรียนเพียงบางกลุ่มเท่านั้น
ที่ใช้ผลการทดสอบนี้เพื่อเข้าศึกษาต่อในระดับที่สูงขึ้น
.
ขณะเดียวกันกระทรวงศึกษาธิการ
มีนโยบายลดภาระของนักเรียนนักศึกษา
และลดความซ้ําซ้อนของการประเมินทางการศึกษา
.
จึงให้นักเรียน ชั้นป. 6 และ ม. 3
เข้ารับการทดสอบ o-net ตามความสมัครใจ
โดยให้ถือเป็นสิทธิส่วนตัวโดยเฉพาะของนักเรียน
ตั้งแต่ปีการศึกษา 2563 เป็นต้นไป
.
ก่อนหน้านี้กระทรวงศึกษาธิการได้ประกาศยกเลิก
การทดสอบทางการศึกษาระดับชาติด้านอาชีวศึกษา
หรือที่เรียกว่า V-NET ไปแล้วเช่นกัน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เกรซ-หมอก้อง นำทีม ช่วยนายกฯประยุทธ์-จุรินทร์ รณรงค์หน้ากากผ้า หน้ากากทางเลือก
วันอังคารที่ 12 มกราคม 2564
เกรซ-หมอก้อง นําทีม ช่วยนายกฯประยุทธ์-จุรินทร์ รณรงค์หน้ากากผ้า หน้ากากทางเลือก
เกรซ-หมอก้อง นําทีม ช่วยนายกฯประยุทธ์-จุรินทร์ รณรงค์หน้ากากผ้า หน้ากากทางเลือก
วันที่ 12 มกราคม 2564 เวลา 8.45 น. ที่ทําเนียบรัฐบาล พลเอกประยุทธ์ จันทร์โอชา นายกรัฐมนตรี นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ และผู้บริหารกระทรวงพาณิชย์ ร่วมกับศิลปินดารา เช่น เกรท วรินทร หมอก้อง สรวิชญ์ หมิง จิรกิติยา และ เบน สันติราษฏร์ ร่วมรณรงค์การใช้หน้ากากผ้าหน้ากากทางเลือกพร้อมด้วยผู้นําชุมชน จากหมู่บ้านที่ทํามาค้าขายและตลาดในความส่งเสริมของกรมการค้าภายใน ประชาสัมพันธ์ผู้บริโภคยุคใหม่ “ฉลาดซื้อ ประหยัดใช้” รณรงค์ใช้หน้ากากผ้าและหน้ากากทางเลือก ทดแทนหน้ากากอนามัยทางการแพทย์ให้เพียงพอต่อบุคลากรทางการแพทย์ กลุ่มเสี่ยง ผู้ป่วย ผู้ใกล้ชิดผู้ป่วย ได้ใช้เป็นลําดับแรก
ทั้งนี้ได้นําผลิตภัณฑ์หน้ากากผ้าฝีมือการตัดเย็บจากเครือข่ายกรมการค้าภายใน กลุ่มวิสาหกิจชุมชน หมู่บ้านทํามาค้าขาย กลุ่มโอทอปและผลิตภัณฑ์จากศูนย์ส่งเสริมศิลปาชีพระหว่างประเทศ(องค์การมหาชน) มาประชาสัมพันธ์แก่นายกรัฐมนตรีและคณะรัฐมนตรีอีกด้วย
“หน้ากากอนามัยทางการแพทย์ที่ผลิตโดยโรงงานในปัจจุบัน 30 กว่าโรงงานในประเทศไทยยังคุมราคาอยู่ที่ไม่เกินชิ้นละ 2.50 บาท จากการตรวจสอบที่ผ่านมาราคาเฉลี่ยยังไม่เกิน 2.50 บาท ถ้ามีกรณีที่ขายเกินราคาหรือไม่ติดป้ายก็จะมีการดําเนินคดีทันที และจะมีการจับกุมดําเนินคดีหากขายเกินสมควรหรือค้ากําไรเกินควร” รมว.พาณิชย์ กล่าว
นายจุรินทร์ กล่าวต่อว่า ส่วนหน้ากากผ้าสามารถขายได้ตามกลไกตลาด และรัฐบาลส่งเสริมให้มีการผลิตเพื่อประชาชนจะได้ใช้ได้ซึ่งกระทรวงสาธารณสุขได้ให้การรับรองแล้วว่าสามารถป้องกันได้และใช้สําหรับผู้ที่ไม่ป่วยและคนปกติ ส่วนบุคลากรทางการแพทย์ผู้ป่วยหรือกลุ่มเสี่ยงจึงใช้หน้ากากอนามัยทางการแพทย์
ผู้สื่อข่าวรายงานว่า กรมการค้าภายใน กระทรวงพาณิชย์ยังสนับสนุนให้ประชาชนหันมาใช้หน้ากากผ้าจากฝีมือคนไทย ซึ่งเป็นการนําเศษผ้าจากการตัดเย็บผลิตภัณฑ์ผ้าและเครื่องแต่งกาย อย่างผ้าฝ้ายพื้นบ้านย้อมสีธรรมชาติ ผ้าไหมพื้นบ้านย้อมสีธรรมชาติ หรือการใช้ผ้าพื้นถิ่นของชุมชนต่างๆมาออกแบบหน้ากากผ้า ซึ่งนอกจากจะใช้ทดแทนหน้ากากอนามัยเพื่อป้องกันโรคไวรัสโคโรนา2019 แล้วยังเป็นการส่งเสริมและสนับสนุนเศรษฐกิจชุมชน กระจายรายได้สู่ท้องถิ่น ให้มีความมั่นคงและเข้มแข็งเป็นโอกาสของชุมชนอีกทางหนึ่งด้วย
นอกจากนั้นในจุรินทร์ได้มอบหมายให้พาณิชย์ทุกจังหวัดออกตรวจตลาด-ร้านค้า ที่มีการจําหน่ายทั้งสินค้าหน้ากากและสินค้าอุปโภคบริโภคพร้อมรายงานความเคลื่อนไหวโดยให้ปลัดกระทรวงพาณิชย์ติคตามดูแลทั้งปริมาณและราคาทั้งนี้เพื่อช่วยประชาชนอย่างทั่วถึง และป้องกันการทําผิดกฎหมายขายเกินราคารวมทั้งการเข้มงวดกับทุกแพลตฟอร์มออนไลน์ที่มีการจัดจําหน่ายด้วยเช่นกัน และหากประชาชนพบเห็นการขายเกินราคาให้ประสานงานที่สายด่วน 1569 กรมการค้าภายใน
รัฐบาลไทย-ข่าวทำเนียบรัฐบาล-รมว.วธ.ร่วมลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วันพุธที่ 13 มกราคม 2564
รมว.วธ.ร่วมลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
รมว.วธ.ร่วมลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วันที่ ๑๓ มกราคม ๒๕๖๔ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม ผู้บริหาร หัวหน้าส่วนราชการและองค์การมหาชนในสังกัดกระทรวงวัฒนธรรม ร่วมลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศาลาสหทัยสมาคม ในพระบรมมหาราชวัง กรุงเทพฯ
รัฐบาลไทย-ข่าวทำเนียบรัฐบาล-การประชุมคณะกรรมการอ้อยและน้ำตาลทราย ครั้งที่ 1/2564
วันพุธที่ 13 มกราคม 2564
การประชุมคณะกรรมการอ้อยและน้ําตาลทราย ครั้งที่ 1/2564
การประชุมคณะกรรมการอ้อยและน้ําตาลทราย ครั้งที่ 1/2564
นายอําพันธุ์เวฬุตันติรองปลัดกระทรวงเกษตรและสหกรณ์เข้าร่วมการประชุมคณะกรรมการอ้อยและน้ําตาลทรายครั้งที่1/2564ในฐานะกรรมการ(ผู้แทนกระทรวงเกษตรและสหกรณ์)โดยมีนายกอบชัยสังสิทธิสวัสดิ์ปลัดกระทรวงอุตสาหกรรมเป็นประธานณห้องประชุมสํานักงานคณะกรรมการอ้อยและน้ําตาลทรายซึ่งที่ประชุมได้หารือและพิจารณาในประเด็นต่างๆที่สําคัญดังนี้1)เห็นชอบการผ่อนผันขยายระยะเวลาการนําส่งเงินเข้ากองทุนอ้อยและน้ําตาลทรายตามระเบียบคณะกรรมการอ้อยและน้ําตาลทรายว่าด้วยหลักเกณฑ์วิธีการและเงื่อนไขการจัดเก็บเงินเข้ากองทุนอ้อยและน้ําตาลทรายเพื่อใช้ในการดําเนินการตามวัตถุประสงค์ของกองทุนอ้อยและน้ําตาลทรายพ.ศ. 2563สําหรับเงินที่เรียกเก็บของฤดูการผลิตปี2562/2563 2)อนุญาตให้บริษัทน้ําตาลครบุรีจํากัด(มหาชน)ทดลองเดินเครื่องจักร3)เห็นชอบร่างประกาศคณะกรรมการอ้อยและน้ําตาลทรายเรื่องกําหนดแบบคําขออนุญาตขนย้ายน้ําตาลทรายหนังสืออนุญาตขนย้ายน้ําตาลทรายและหนังสือกํากับการขนย้ายน้ําตาลทรายพ.ศ. .... 4)เห็นชอบร่างระเบียบคณะกรรมการอ้อยและน้ําตาลทรายว่าด้วยหลักเกณฑ์วิธีการและเงื่อนไขการจําหน่ายน้ําตาลทรายเพื่อใช้บริโภคในราชอาณาจักรพ.ศ. .... 5)เห็นชอบการกําหนดพันธุ์อ้อยที่เหมาะสมเพื่อส่งเสริมให้ชาวไร่อ้อยปลูกจํานวน4พันธุ์และ6)ขอทบทวนมติคณะกรรมการอ้อยและน้ําตาลทรายครั้งที่12/2563เมื่อวันที่28ตุลาคม2563เรื่องมาตรการและแนวทางการแก้ไขปัญหาอ้อยไฟไหม้ในประเด็นที่ไม่มีการกําหนดโทษโรงงานที่รับอ้อยไฟไหม้เกินกว่าที่กฎหมายกําหนดรวมถึงการแต่งตั้งคณะทํางานเฉพาะกิจเพื่อทําหน้าที่ตรวจสอบการรับอ้อยเข้าหีบ
รัฐบาลไทย-ข่าวทำเนียบรัฐบาล-“พุทธิพงษ์” พร้อมคณะผู้บริหารฯ ดีอีเอส ร่วมลงนามถวายพระพร เยี่ยมสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ
วันพุธที่ 13 มกราคม 2564
“พุทธิพงษ์” พร้อมคณะผู้บริหารฯ ดีอีเอส ร่วมลงนามถวายพระพร เยี่ยมสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ
“พุทธิพงษ์” พร้อมคณะผู้บริหารฯ ดีอีเอส ร่วมลงนามถวายพระพร เยี่ยมสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ
เมื่อวันที่13มกราคม2564นายพุทธิพงษ์ปุณณกันต์รัฐมนตรีว่าการกระทรวงดิจิทัลเพื่อเศรษฐกิจและสังคมและภริยาโดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมพร้อมคณะผู้บริหารกระทรวงดิจิทัลเพื่อเศรษฐกิจและสังคมเข้าร่วมลงนามถวายพระพรเยี่ยมสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีให้ทรงหายจากพระอาการประชวร ณศาลาสหทัยสมาคมในพระบรมมหาราชวัง
**************
รัฐบาลไทย-ข่าวทำเนียบรัฐบาล-รัฐบาลตรวจโควิด-19 เชิงรุกในกลุ่มแรงงานประมง
วันพุธที่ 13 มกราคม 2564
รัฐบาลตรวจโควิด-19 เชิงรุกในกลุ่มแรงงานประมง
วันพุธที่ 13 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าตรวจคัดกรองโรคโควิด-19 เชิงรุกในกลุ่มแรงงานประมงอย่างเข้มข้น โดยใช้การตรวจ 2 ครั้ง คือ การเจาะเลือด และการป้ายเนื้อเยื่อหลังจมูก ทั้งเจ้าของเรือและแรงงานในเรือทุกคน เมื่อผ่านกระบวนการตรวจแล้ว ทุกคนจะต้องกลับลงเรือแล้วออกไปลอยลํา 3 วันเพื่อรอผลตรวจ โดยมีเจ้าหน้าที่คอยตรวจตราไม่ให้มีการลักลอบพบเจอบุคคลภายนอกเรือได้ หากเรือลําใดปลอดโรคจะได้รับหนังสืออนุญาตให้ทําการได้ตามปกติ แต่หากเรือลําใดพบผู้ป่วยโรคโควิด-19 แม้แต่คนเดียว แรงงานทั้งหมดในเรือลํานั้นจะต้องถูกกักกันโรคตามระบบของสาธารณสุขและรักษาผู้ป่วยจนหายดี เพื่อเพิ่มความปลอดภัยและความมั่นใจให้แก่ผู้ซื้อ ผู้ขาย และผู้บริโภคอาหารทะเลไทยทุกคน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีย้ำปัญหายาเสพติด-ลักลอบการเล่นพนัน ต้องช่วยกันแก้ไข พร้อมเป็นห่วงประชาชนช่วงอากาศหนาวให้ระมัดระวังการจุดฟืนไฟในบ้าน
วันพุธที่ 13 มกราคม 2564
นายกรัฐมนตรีย้ําปัญหายาเสพติด-ลักลอบการเล่นพนัน ต้องช่วยกันแก้ไข พร้อมเป็นห่วงประชาชนช่วงอากาศหนาวให้ระมัดระวังการจุดฟืนไฟในบ้าน
นายกรัฐมนตรีย้ําปัญหายาเสพติด-ลักลอบการเล่นพนัน ต้องช่วยกันแก้ไข พร้อมเป็นห่วงประชาชนช่วงอากาศหนาวให้ระมัดระวังการจุดฟืนไฟในบ้าน
วันนี้ (13 ม.ค. 64) เวลา 11.00 น. ณ ทางเชื่อมตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชนภายหลังการประชุมคณะกรรมการบริหารการพัฒนาเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว (Bio-Circular-Green Economy : BCG Model) ย้ํารัฐบาลทํางานอย่างเต็มที่เพื่อดูแลให้ประชาชนเข้าถึงโอกาส สร้างความเป็นธรรม เช่น วัคซีนโควิด-19 พร้อมเปิดโอกาสให้มีการนําเข้าวัคซีนโควิด-19 เอง หากท้องถิ่นต้องการจะจัดซื้อ จัดหา วัคซีนจากต่างประเทศ แต่ที่สําคัญต้องผ่านการตรวจสอบและรับรองมาตรฐานจากประเทศ และสํานักงานคณะกรรมการอาหารและยาให้การรับรอง ขอยืนยันว่าขณะนี้รัฐบาลมีงบประมาณเพียงพอ แต่ในช่วงเวลานี้จําเป็นต้องใช้งบประมาณอย่างเพราะรัฐบาลต้องการแก้ปัญหาด้านอื่น ๆ ด้วย
นายกรัฐมนตรียังกล่าวว่ารัฐบาลกําลังหารือกับหลายประเทศเพื่อเพิ่มช่องทางในการหาวัคซีนมากขึ้น แต่จะต้องระมัดระวังในเรื่องผลข้างเคียง ขณะที่วัคซีนที่ประเทศไทยนําเข้ามาผลิตโดยบริษัท สยามไบโอไซเอนซ์ เป็นวัคซีนอยู่ในเกณฑ์ที่ยอมรับได้ และจะมีการผลิตวัคซีนเพิ่มมากขึ้นในอนาคต ทั้งนี้ นายกรัฐมนตรียังกล่าวถึงจํานวนยอดผู้ป่วยติดเชื้อโควิด-19 ในประเทศไทยลดลงแสดงให้เห็นถึงความร่วมมือของประชาชนที่ปฏิบัติตามมาตรการของรัฐมากยิ่งขึ้น ทั้งการตรวจสอบคัดกรอง การลดการเดินทางโดยไม่จําเป็น นอกจากนี้ รัฐบาลเองได้เตรียมตั้งคณะกรรมการเพื่อติดตามผลการปฏิบัติงานของเจ้าหน้าที่ ประกอบด้วยเจ้าหน้าที่ตํารวจ สํานักงานคณะกรรมการป้องกันและปราบปรามการทุจริตในภาครัฐ และดีเอสไอ เพื่อตรวจสอบเส้นทางการเงินเพื่อยึดทรัพย์ โดยได้กําชับทุกฝ่ายไม่ให้มีการยุ่งเกี่ยวกับยาเสพติด ขณะเดียวกันก็ต้องลดความต้องการยาเสพติด เพื่อป้องกันการลักลอบซื้อ-ขายยาเสพติด สิ่งสําคัญคือในชุมชนต้องช่วยกันเฝ้าระวัง ซึ่งตนเองได้เปิดช่องทางให้แจ้งเบาะแสโดยตรงถึงนายกรัฐมนตรีด้วย นายกรัฐมนตรีให้ข้อคิดถึงการเล่นพนันว่า ทั้งเสียหายและเสียเวลา ยิ่งกว่าไฟไหม้บ้านหรือโจรปล้นบ้าน เพราะเป็นปัญหาเรื้อรัง ส่งผลกระทบถึงครอบครัวและตนเอง ซึ่งปัจจุบันยังมีการจับกุมการแอบลักลอบเล่นการพนันกลุ่มย่อยตามโรงแรม รีสอร์ท วอนอย่าลักลอบเล่นการพนัน ในตอนท้าย นายกรัฐมนตรียังฝากความห่วงใยถึงพี่น้องประชาชนให้รักษาสุขภาพ เนื่องจากพบอากาศหนาวเย็นในหลายพื้นที่ ขอให้ทุกคนสวมใส่เสื้อกันหนาวและระมัดระวังเรื่องการจุดฟืนไฟในห้องนอนด้วย
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองปลัดฯ ดีอีเอส บรรยาย “ความสำคัญของ พ.ร.บ.คุ้มครองข้อมูลส่วนบุคคล พ.ศ.2562” ให้แก่ผู้บริหารและเจ้าหน้าที่ สำนักงาน ป.ป.ส.
วันพฤหัสบดีที่ 14 มกราคม 2564
รองปลัดฯ ดีอีเอส บรรยาย “ความสําคัญของ พ.ร.บ.คุ้มครองข้อมูลส่วนบุคคล พ.ศ.2562” ให้แก่ผู้บริหารและเจ้าหน้าที่ สํานักงาน ป.ป.ส.
รองปลัดฯ ดีอีเอส บรรยาย “ความสําคัญของ พ.ร.บ.คุ้มครองข้อมูลส่วนบุคคล พ.ศ.2562” ให้แก่ผู้บริหารและเจ้าหน้าที่ สํานักงาน ป.ป.ส.
เมื่อวันที่13มกราคม2564นายภุชพงค์โนดไธสงรองปลัดกระทรวงดิจิทัลเพื่อเศรษฐกิจและสังคมเป็นวิทยากรบรรยายในหัวข้อความสําคัญของพระราชบัญญัติคุ้มครองข้อมูลส่วนบุคคลพ.ศ.2562และการดําเนินการของสํานักงานคณะกรรมการคุ้มครองข้อมูลส่วนบุคคลโดยมีผู้บริหารฯพร้อมด้วยพนักงานเจ้าหน้าที่ที่เกี่ยวข้องจากสํานักงานคณะกรรมการป้องกันและปราบปรามยาเสพติดป้องกัน(สํานักงานป.ป.ส.)เข้าร่วมรับฟังและแลกเปลี่ยนข้อคิดเห็นณห้องประชุมชิดชัยวรรณสถิตย์ชั้น3อาคาร2สํานักงานป.ป.ส.
*************
รัฐบาลไทย-ข่าวทำเนียบรัฐบาล-​“รมช.ประภัตร” หนุนสุพรรณบุรี ผลิตจิ้งหรีดคุณภาพป้อนตลาดโลก
วันพุธที่ 13 มกราคม 2564
​“รมช.ประภัตร” หนุนสุพรรณบุรี ผลิตจิ้งหรีดคุณภาพป้อนตลาดโลก
​“รมช.ประภัตร” หนุนสุพรรณบุรี ผลิตจิ้งหรีดคุณภาพป้อนตลาดโลก
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยว่า ได้มีการประชุมหารือร่วมกับ คณะที่ปรึกษารัฐมนตรีฯ ผู้แทนจากหน่วยงานต่างๆ ที่เกี่ยวข้อง อาทิ สํานักงานมาตรฐานสินค้าเกษตรและอาหารแห่งชาติ (มกอช.) กองส่งเสริมและพัฒนาการปศุสัตว์ กรมปศุสัตว์ ภาคเอกชนผู้ผลิต/แปรรูป และจําหน่ายจิ้งหรีด-ผลิตภัณฑ์ (ขวัญใจฟาร์ม และเปี่ยมสุขฟาร์ม) กลุ่มเกษตรกรจังหวัดสุพรรณบุรี กองทุนสงเคราะห์เกษตรกร เป็นต้น เพื่อเตรียมการส่งเสริมอาชีพการเลี้ยงจิ้งหรีดในพื้นที่จังหวัดสุพรรณบุรี เพื่อเสริมสร้างรายได้ กระจายโอกาส ช่วยแก้ปัญหาความยากจน ตลอดจนวางเป้าให้เป็นฐานการผลิตป้อนตลาดโลก โดยมีประเด็นสําคัญ คือส่งเสริมให้มีการตั้งฟาร์มมาตรฐาน GAP เพื่อผลิตจิ้งหรีดคุณภาพ นําร่องที่จังหวัดสุพรรณบุรี รวม 200 รายๆ ละ 5 กล่อง ภายหลังการดําเนินงานในระยะแรกจะมีการประเมินเพื่อขยายผลไปในวงกว้างต่อไป โดยคัดเลือกเกษตรกรเป้าหมาย มอบให้นายกเทศบาลตําบลเป็นผู้รับผิดชอบ สําหรับด้านระบบงานส่งเสริมการเลี้ยงจิ้งหรีด มอบหมายกรมปศุสัตว์ โดยสํานักงานปศุสัตว์จังหวัดสุพรรณบุรี ร่วมกับ กองส่งเสริมและพัฒนาการปศุสัตว์ เป็นผู้ประสานงานที่ส่วนกลาง และให้ "ขวัญใจฟาร์ม" และ "เปี่ยมสุขฟาร์ม" เป็นผู้รับซื้อผลผลิตในราคาประกัน เพื่อช่วยเหลือเกษตรกร ตลอดจนมอบให้ มกอช. ร่วมกับกรมปศุสัตว์ให้คําแนะนําด้านการจัดทํามาตรฐานฟาร์ม GAP แก่เกษตรกร และให้กรมปศุสัตว์ โดยสํานักพัฒนาอาหารสัตว์ คิดสูตรอาหารสัตว์ที่เหมาะสมสําหรับการเลี้ยงจิ้งหรีด เป็นการส่งเสริมให้เกษตรกรได้ใช้วัตถุดิบอาหารสัตว์ในท้องถิ่นราคาถูก มาผสมอาหารสัตว์ใช้เองนําไปเลี้ยงสัตว์ให้เหมาะสมกับระยะการเจริญเติบโต และให้ผลผลิตของสัตว์เลี้ยง เพื่อเพิ่มประสิทธิภาพ และลดต้นทุนการผลิตอาหารสัตว์
ทั้งนี้ ได้มีการประชุมวีดีโอคอนเฟอเรนซ์ร่วมกับคณะนักวิจัยของมหาวิทยาลัยนเรศวร จังหวัดพิษณุโลก เพื่อหารือแนวทางในการส่งเสริมเกษตรกรให้มีอาชีพเลี้ยงสัตว์ สร้างรายได้ โดยเตรียมเดินหน้าขับเคลื่อนร่วมกัน ซึ่งทางมหาวิทยาลัยนเรศวรยินดีให้คําแนะนําและพร้อมสนับสนุนให้เกษตรกรได้มีอาชีพที่มั่นคง อย่างไรก็ตามภายหลังสถานการณ์การแพร่ระบาดของโรคติดเชื้อไวรัสโคโรนาสายพันธุ์ใหม่ 2019 หรือโควิด-19 (COVID-19) คลี่คลายแล้ว พร้อมเดินหน้าเพื่อให้เกิดประโยชน์แก่พี่น้องเกษตรกรอย่างเป็นรูปธรรม
รัฐบาลไทย-ข่าวทำเนียบรัฐบาล-ไฟเขียว เลื่อนส่งเงินเข้ากองทุนสำรองเลี้ยงชีพ
วันพุธที่ 13 มกราคม 2564
ไฟเขียว เลื่อนส่งเงินเข้ากองทุนสํารองเลี้ยงชีพ
...
มีข่าวดีมาบอก...
นายจ้างและลูกจ้าง ที่ส่งเงินเข้ากองทุนสํารองเลี้ยงชีพฟังทางนี้
.
เว็บไซต์ราชกิจานุเบกษา เผยแพร่ประกาศกระทรวงการคลัง
ขยายระยะเวลาการช่วยเหลือนายจ้างและลูกจ้าง
ที่ได้รับผลกระทบจากการแพร่ระบาดของโรคโควิด-19 ในปัจจุบัน
ให้สามารถหยุดหรือเลื่อนการส่งเงินสะสมหรือเงินสมทบ
เข้ากองทุนสํารองเลี้ยงชีพได้เป็นการชั่วคราว
.
ตั้งแต่งวดนําส่งเงินของเดือน ม.ค. – มิ.ย. 64
โดยฝ่ายลูกจ้าง และนายจ้างที่ไม่ได้นําส่งเงินสมทบในช่วงนี้
ให้ถือว่าสถานภาพยังคงอยู่ และนับอายุการเป็นสมาชิกกองทุนฯ ต่อเนื่องได้
เพื่อบรรเทาปัญหาความเดือดร้อนของลูกจ้างและนายจ้าง
และเป็นหลักประกันรายได้สู่ความมั่นคงทางการเงินในอนาคต
.
อ่านเพิ่มเติม คลิกhttp://www.ratchakitcha.soc.go.th/.../2564/E/007/T_0001.PDF
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว. วราวุธ อธิบายชัด บ้านแม่เกิบ อมก๋อย อยู่ในแผน คทช. พร้อมขอบคุณ ศรีสุวรรณ ที่ห่วงใยในทรัพยากรฯ ของประเทศ
วันพุธที่ 13 มกราคม 2564
รมว. วราวุธ อธิบายชัด บ้านแม่เกิบ อมก๋อย อยู่ในแผน คทช. พร้อมขอบคุณ ศรีสุวรรณ ที่ห่วงใยในทรัพยากรฯ ของประเทศ
รมว. วราวุธ อธิบายชัด บ้านแม่เกิบ อมก๋อย อยู่ในแผน คทช. พร้อมขอบคุณ ศรีสุวรรณ ที่ห่วงใยในทรัพยากรฯ ของประเทศ
รมว. วราวุธ อธิบายชัด บ้านแม่เกิบ อมก๋อย อยู่ในแผน คทช. พร้อมขอบคุณ ศรีสุวรรณ ที่ห่วงใยในทรัพยากรฯ ของประเทศ
วันที่ 13 มกราคม 2564 เวลา 15.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.)
ได้รับเอกสารร้องเรียนจาก นายศรีสุวรรณ จรรยา นายกสมาคมต่อต้านสภาวะโลกร้อน
กรณีมีข้อสงสัยว่าหมู่บ้านแม่เกิบ ต.นาเกียน อ.อมก๋อย จ.เชียงใหม่ นั้น มีการรุกล้ําพื้นที่เขตรักษาพันธุ์สัตว์ป่าอมก๋อย พร้อมชี้แจงทําความเข้าใจ โดยมี นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และ นายอดิศร นุชดํารงค์ อธิบดีกรมป่าไม้ ร่วมชี้แจงด้วย
รมว.ทส. ได้กล่าวว่า “หมู่บ้านแม่เกิบ จํานวน 41 ครัวเรือนนั้น ได้ตั้งอยู่ในพื้นที่ของเขตป่าสงวนแห่งชาติ ป่าอมก๋อย ซึ่งพื้นที่แห่งนี้อยู่ในแผนการจัดที่ดินทํากินตามโครงการ คทช. ซึ่งรัฐบาล โดยท่านนายกรัฐมนตรี และ ท่าน พล.อ. ประวิตร วงษ์สุวรรณ รองนายกรัฐมนตรี ได้ให้ความสําคัญอย่างมาก กระทรวงทรัพยากรธรรมชาติและสิ่งแวดล้อม ก็ได้มีการสํารวจพื้นที่ เพื่อส่งต่อให้ กระทรวงมหาดไทย ดําเนินการในส่วนที่เกี่ยวข้องต่อไป จะแล้วเสร็จภายในปี 2564 แน่นอน”
รมว.ทส. ได้กล่าวเพิ่มเติมว่า “สําหรับข้อห่วงใย เกี่ยวกับการบุกรุกพื้นที่ป่าเพิ่มเติมในอนาคตนั้น ขอให้ทุกฝ่ายวางใจได้ การดําเนินงานภายใต้ คทช. ได้มีการวางกฎกติกาอย่างรอบคอบ รัดกุม หากมีใครทําผิดกติกาก็จะมีการยกเลิกสิทธิ์ทํากินไป”
“ผมและกระทรวงฯ ต้องขอขอบคุณ นายกสมาคมต่อต้านสภาวะโลกร้อนอย่างยิ่ง ที่มีความเป็นห่วงต่อทรัพยากรธรรมชาติและสิ่งแวดล้อมอันเป็นสิ่งมีค่าของประเทศ ผมยังยืนยันว่าการอนุรักษ์จะต้องควบคู่ไปกับการพัฒนาประเทศ และผมจะไม่ยอมให้ใครมาทําลายทรัพยากรธรรมชาติและสิ่งแวดล้องที่เป็นสมบัติของประชาชนคนไทยทุกคนอย่างแน่นอน” รมว.ทส. กล่าวในตอนท้าย
รัฐบาลไทย-ข่าวทำเนียบรัฐบาล-ดัน BCG ขับเคลื่อนไทย เตรียมประกาศวาระชาติ
วันพุธที่ 13 มกราคม 2564
ดัน BCG ขับเคลื่อนไทย เตรียมประกาศวาระชาติ
...
วันนี้ที่ประชุมคณะกรรมการบริหารการพัฒนา BCG Model
เคาะยุทธศาสตร์ขับเคลื่อนประเทศด้วย BCG ปี 2564-2569
.
1. สร้างความยั่งยืนของทรัพยากร ด้วยการอนุรักษ์
ควบคู่กับการใช้ประโยชน์ อย่างสมดุล
2. พัฒนาชุมชนและเศรษฐกิจฐานรากให้เข้มแข็งด้วยทรัพยากร
และจุดเด่นที่แต่ละชุมชนท้องถิ่นมี
.
3. ยกระดับอุตสาหกรรม ด้วยเทคโนโลยีและนวัตกรรม
ที่เป็นมิตรต่อสิ่งแวดล้อม และเน้นหลัก “ทําน้อยได้มาก”
4. เสริมสร้างความสามารถในการเท่าทัน
ต่อการเปลี่ยนแปลงของโลก
.
BCG เศรษฐกิจชีวภาพ เศรษฐกิจหมุนเวียน เศรษฐกิจสีเขียว
มุ่งเน้นการพัฒนา 4 + 1 ด้าน คือ ด้านเกษตรและอาหาร
ด้านสุขภาพและการแพทย์ ด้านพลังงาน วัสดุและเคมีชีวภาพ
ด้านการท่องเที่ยวและเศรษฐกิจสร้างสรรค์
และความหลากหลายทางชีวภาพและวัฒนธรรม
.
นายกฯ ย้ําว่า เป้าหมายเพื่อให้ประเทศไทยมีรายได้สูง
สร้างผลผลิตและมิติใหม่ในภาคการเกษตร
ที่สอดคล้องกับวาระของโลก เช่น การลดปริมาณขยะ
การลดใช้พลังงานฟอสซิล การเปลี่ยนแปลงสภาพภูมิอากาศ
ภัยพิบัติ และการกัดเซาะชายฝั่ง เป็นต้น
.
เน้นดึงคนรุ่นใหม่เข้ามาร่วมขับเคลื่อนเศรษฐกิจ BCG
ผสานกับจุดเด่นด้านการเกษตร สาธารณสุข ท่องเที่ยว
เตรียมประกาศให้ BCG เป็นวาระแห่งชาติ
และตั้งเป้าทําให้สําเร็จภายใน 5 ปี
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-มาแล้วจ้า! เงินกู้ปลอดดอก เพื่ออาชีพผู้สูงวัย
วันพุธที่ 13 มกราคม 2564
มาแล้วจ้า! เงินกู้ปลอดดอก เพื่ออาชีพผู้สูงวัย
...
ผู้มีอายุ 60 ปีขึ้นไป
ที่ต้องการเงินทุนเพื่อประกอบอาชีพ
กองทุนผู้สูงอายุ มีเงินทุนให้แก่ท่าน
.
รายบุคคล คนละไม่เกิน 30,000 บาท
รายกลุ่ม ให้กลุ่มละไม่เกิน 100,000 บาท
แต่ต้องมีสมาชิกไม่น้อยกว่า 5 คน
.
กองทุนจะคัดเลือกผู้ที่มีความจําเป็น
และมีความสามารถในการประกอบอาชีพ
.
ส่วนการจ่ายชําระคืนเป็นแบบรายงวด
งวดละเดือน ระยะเวลา 3 ปี ไม่มีดอกเบี้ย
.
ผู้สนใจสอบถามและขอกู้ยืมได้ที่
กองทุนผู้สูงอายุ โทร. 0 2354 6100
หรือ สํานักงานพัฒนาสังคมและความมั่นคงของมนุษย์
ทุกจังหวัด ทั่วประเทศ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ขยายเวลาเพิ่ม e-Withholding Tax ได้ 2% ถึงสิ้นปี 2565 พร้อมรับสิทธิ์หักรายจ่าย 2 เท่า สำหรับการลงทุนพัฒนาระบบ
วันพุธที่ 13 มกราคม 2564
ขยายเวลาเพิ่ม e-Withholding Tax ได้ 2% ถึงสิ้นปี 2565 พร้อมรับสิทธิ์หักรายจ่าย 2 เท่า สําหรับการลงทุนพัฒนาระบบ
ในการประชุม ครม.เมื่อวันที่ 12 ม.ค.2564 ได้มีมติเห็นชอบมาตรการภาษีเพื่อส่งเสริมการใช้ระบบภาษีหัก ณ ที่จ่ายอิเล็กทรอนิกส์ (e-Withholding Tax) โดยลดอัตราภาษีหัก ณ ที่มีอัตรา 5% และ 3% เหลือ 2% สําหรับการจ่ายเงินได้พึงประเมินผ่านระบบ e-Withholding Tax
ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า ในการประชุมคณะรัฐมนตรีเมื่อวันที่ 12 มกราคม 2564 ได้มีมติเห็นชอบมาตรการภาษีเพื่อส่งเสริมการใช้ระบบภาษีหัก ณ ที่จ่ายอิเล็กทรอนิกส์ (e-Withholding Tax) โดยลดอัตราภาษีหัก ณ ที่มีอัตรา 5% และ 3% เหลือ 2% สําหรับการจ่ายเงินได้พึงประเมินผ่านระบบ e-Withholding Tax ตั้งแต่วันที่ 1 ตุลาคม 2563 – 31 ธันวาคม 2565 ซึ่งจะช่วยคืนสภาพคล่องให้แก่ประชาชนและผู้ประกอบการ ทําให้มีกระแสเงินสดหมุนเวียนในระบบเศรษฐกิจกว่า 24,840 ล้านบาท
ดร.เอกนิติฯ กล่าวเพิ่มเติมว่า คณะรัฐมนตรีได้เห็นชอบมาตรการภาษีเพื่อส่งเสริมการลงทุนในระบบภาษีอิเล็กทรอนิกส์ โดยบริษัทหรือห้างหุ้นส่วนนิติบุคคลสามารถนํารายจ่ายจากการลงทุน และการใช้บริการระบบ e-Withholding Tax หรือระบบใบกํากับภาษีอิเล็กทรอนิกส์และใบรับอิเล็กทรอนิกส์ (e-Tax Invoice & e-Receipt) มาหักเป็นรายจ่ายได้ 2 เท่า ตั้งแต่วันที่ 1 มกราคม 2563 – 31 ธันวาคม 2565 ซึ่งจะช่วยให้ภาคเอกชนมีต้นทุน และภาระในการจัดทํา และการจัดเก็บเอกสารรวมทั้งการปฏิบัติหน้าที่ทางภาษีลดลง นอกจากนี้ยังเป็นการส่งเสริมเศรษฐกิจดิจิทัลและการแปลงเป็นดิจิทัลของทั้งภาครัฐและภาคเอกชน สนับสนุนนโยบายประเทศไทย 4.0 และเสริมสร้างขีดความสามารถในการแข่งขันของประเทศ และช่วยป้องกันการแพร่ระบาดของโรคติดเชื้อไวรัส โคโรนา 2019 (COVID-19)
ดร.เอกนิติฯ กล่าวสรุปว่า ระบบ e-Withholding Tax เป็นหนึ่งในนโยบาย Tax From Home ที่กรมสรรพากรได้นําการเพิ่มประสิทธิภาพกระบวนการทํางานด้วยดิจิทัล (Digital Transformation) มาใช้เพื่อให้การปฏิบัติการและชําระภาษีผ่านระบบอิเล็กทรอนิกส์เป็นเรื่องง่าย สามารถทําได้ทุกที่ ซึ่งสอดคล้องกับสถานการณ์ปัจจุบันที่ผู้ประกอบการส่วนใหญ่ปรับเปลี่ยนการลงทุนในรูปแบบอิเล็กทรอนิกส์มากขึ้น เพื่อให้ธุรกิจสามารถดําเนินการได้อย่างต่อเนื่อง ช่วยขับเคลื่อนเศรษฐกิจของประเทศ และช่วยป้องกันการแพร่ระบาดของ COVID-19
หากมีข้อสงสัยสามารถสอบถามรายละเอียดได้ที่สํานักงานสรรพากรทุกแห่งทั่วประเทศ หรือที่ศูนย์สารนิเทศสรรพากร (RD Intelligence Center) โทร. 1161
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-ไอแบงก์ พร้อมเคียงข้างลูกค้า จัด 3 มาตรการ ช่วยเหลือลูกค้าได้รับผลกระทบโควิด-19 และน้ำท่วมใต้
วันพุธที่ 13 มกราคม 2564
ไอแบงก์ พร้อมเคียงข้างลูกค้า จัด 3 มาตรการ ช่วยเหลือลูกค้าได้รับผลกระทบโควิด-19 และน้ําท่วมใต้
ธนาคารอิสลามแห่งประเทศไทย (ไอแบงก์) พร้อมเคียงข้างลูกค้าทุกสถานการณ์ ออก 3 มาตรการเพื่อช่วยเหลือและแบ่งเบาภาระของลูกค้าที่ได้รับผลกระทบจากสถานการณ์ COVID-19 และน้ําท่วมภาคใต้
นายวุฒิชัย สุระรัตน์ชัย กรรมการและผู้จัดการ ธนาคารอิสลามแห่งประเทศไทย เปิดเผยว่า ไอแบงก์พร้อมให้ความช่วยเหลือลูกค้าที่ได้รับผลกระทบจากภัยโควิด-19 และภัยน้ําท่วมในพื้นที่ภาคใต้ โดยออกมาตรการ 3 มาตรการ เพื่อบรรเทาเดือดร้อนและแบ่งเบาภาระให้กับลูกค้าก้าวผ่านวิกฤตไปด้วยกัน
- มาตรการ 1 มาตรการปรับปรุงโครงสร้างหนี้สําหรับลูกหนี้รายย่อยด้วยวิธีการรวมหนี้ (Debt Consolidation) สําหรับลูกค้ารายย่อย (ไม่มีสถานะเป็น NPF ณ วันที่ 1 มีนาคม 2563) โดยธนาคารจะปรับลดอัตรากําไรสินเชื่อเอนกประสงค์แบบไม่มีหลักประกันจากเดิม SPRR +12% ตลอดอายุสัญญา คิดอัตรากําไรใหม่ เท่ากับ SPRR ตามประกาศธนาคาร รวมถึงขยายระยะเวลาผ่อนชําระสินเชื่อเอนกประสงค์แบบไม่มีหลักประกันออกไปไม่เกิน 5 ปี จากสัญญาคงเหลือเดิม และไม่เกินระยะเวลาคงเหลือตามสัญญาสินเชื่อเพื่อที่อยู่อาศัยของลูกหนี้
- มาตรการ 2 มาตรการช่วยเหลือลูกค้าที่ได้รับผลกระทบจากภาวะเศรษฐกิจ สําหรับลูกค้าธนาคารทั้งลูกหนี้อุปโภคบริโภค และลูกหนี้ธุรกิจ ซึ่งยังคงมีศักยภาพในการดําเนินธุรกิจและได้รับผลกระทบจากสถานการณ์เศรษฐกิจ ธนาคารจะพักชําระหนี้เงินต้น และชําระเฉพาะกําไรนาน 1 ปี ขยายระยะเวลาสินเชื่อตามระยะเวลาพักชําระหนี้เงินต้น ยกเว้นเบี้ยปรับจากการผิดนัดชําระที่เกิดขึ้น และอาจจะให้ความช่วยเหลือเพิ่มเติมตามความรุนแรงของปัญหาเป็นรายกรณี
- มาตรการ 3 มาตรการช่วยเหลือผู้ประสบภัยจากอุทกภัยภาคใต้ ลูกค้าที่ได้รับผลกระทบทั้งทางตรงธนาคารจะพักชําระเงินต้นและกําไร ระยะเวลา 3 เดือน หลังจากนั้นพักชําระเงินต้น ชําระเฉพาะกําไรอีก 6 เดือน ให้วงเงินสินเชื่อเพิ่มเติมสําหรับสินเชื่ออุปโภคบริโภค อัตรากําไร SPRR – 3.5% ต่อปี สําหรับสินเชื่อธุรกิจ อัตรากําไร SPRL – 2.75% ต่อปี ระยะเวลาผ่อนชําระสูงสุด 5 ปี ฟรี ค่าธรรมเนียม Front end Fee และจัดทํานิติกรรมสัญญา ยกเว้นบุคคลค้ําประกัน การประเมินราคาหลักประกัน (กรณีเป็นสินเชื่อเดิมแบบมีหลักประกัน) ส่วนลูกค้าที่ได้รับผลกระทบทางอ้อม พักชําระเงินต้น และชําระเฉพาะกําไรระยะเวลา 6 เดือน โดยคุณสมบัติของผู้ที่จะเข้าร่วมมาตรการจะต้องเป็นลูกค้าเดิมของธนาคารที่เป็นบุคคลธรรมดาและมีสินเชื่ออุปโภคบริโภคที่มีหลักประกันและไม่มีหลักประกัน หรือนิติบุคคลที่มีสินเชื่อธุรกิจแบบกําหนดระยะเวลากับธนาคาร ซึ่งมีที่อยู่อาศัยหรือสถานประกอบการ หรือคู่ค้าทางธุรกิจ อยู่ในพื้นที่ประสบภัยตามพื้นที่ประกาศของราชการ และมีสถานะการชําระหนี้เป็นปกติ
สําหรับลูกค้าธนาคารที่ประสงค์จะเข้าร่วมมาตรการ สามารถติดต่อสอบถามและเข้าร่วมมาตรการ ได้ที่ไอแบงก์ สาขาที่ใช้บริการ ตั้งแต่วันนี้เป็นต้นไป หรือสอบถามข้อมูลเพิ่มเติมได้ที่ ibank Call Center 1302
*หมายเหตุ:
1. "อัตรากําไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคําเรียกแทนดอกเบี้ย แต่มาจากหลักการที่ใช้ในการทําธุรกรรมที่ถูกต้องตามหลักการอิสลาม"
2. อัตราผลตอบแทนที่คาดว่าจะได้รับ คืออัตราที่คํานวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ํากว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกําหนดการฝาก
รัฐบาลไทย-ข่าวทำเนียบรัฐบาล-ยืนยัน! แอปฯ “หมอชนะ” ปลอดภัย ไม่ละเมิดสิทธิ
วันพุธที่ 13 มกราคม 2564
ยืนยัน! แอปฯ “หมอชนะ” ปลอดภัย ไม่ละเมิดสิทธิ
...
นาทีนี้ คงไม่มีใครไม่รู้จักแอปพลิเคชัน “หมอชนะ”
เครื่องมือที่ช่วยดูแลและป้องกันตนเองจากโรคโควิด
ด้วยระบบบันทึกข้อมูลการเดินทางของผู้ใช้
ซึ่งจะเป็นประโยชน์ในการสืบสวนโรค
.
แต่หลายคนอาจกังวลใจว่าแอปฯ หมอชนะ
จะปลอดภัย หรือละเมิดสิทธิส่วนบุคคลหรือไม่
.
กระทรวงดีอีเอสออกมายืนยันแล้วนะครับ
ว่าพื้นฐานการออกแบบแอปฯ หมอชนะ
ได้ระวังเรื่องข้อมูลส่วนบุคคลอย่างเคร่งครัด
แม้ทําหน้าที่ติดตามความเคลื่อนไหว แต่จะไม่ระบุชื่อผู้ใช้
ทําให้ไม่มีการเข้าถึงข้อมูลส่วนบุคคลแน่นอน
.
ส่วนรูปถ่ายในแอปฯ เป็นเพียงการยืนยันตัวตน
จะไม่ถูกนําไปเป็นฐานข้อมูลของรัฐบาลแต่อย่างใด
รวมถึงแอปฯ หมอชนะ ไม่สามารถบันทึกเสียง
ผ่านไมโครโฟนของโทรศัพท์ได้ตามที่หลายคนกังวล
.
และขอย้ําว่า การไม่โหลด "หมอชนะ" ไม่ผิดกฎหมาย
คนที่ไม่มีสมาร์ทโฟนก็สามารถใช้ระบบปกติ
คือ การทําเอกสารข้ามจังหวัด เพื่อบันทึกข้อมูลได้เช่นกัน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-อบรมออนไลน์ คึกคัก แรงงานสนใจเข้าฝึกแล้วกว่าสองพันคน
วันพุธที่ 13 มกราคม 2564
อบรมออนไลน์ คึกคัก แรงงานสนใจเข้าฝึกแล้วกว่าสองพันคน
แรงงานสนใจเข้าฝึกอบรมออนไลน์คึกคัก สมัครแล้วกว่า 2,000 คน ด้านดิจิทัลติดอันดับยอดฮิต คนแห่สมัครเพียบ
วันที่ 13 มกราคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า การอบรมออนไลน์ช่วยให้แรงงานได้รับโอกาสเข้าฝึกอบรมได้เป็นจํานวนมาก สามารถเข้าอบรมพร้อมกันถึง 100 คนต่อรุ่น เพื่อช่วยเหลือแรงงานที่ได้รับผลกระทบจากสถานการณ์การแพร่ระบาดของไวรัสโควิด-19 รอบใหม่ กรมพัฒนาฝีมือแรงงาน (กพร.) กระทรวงแรงงาน จึงจัดหลักสูตรพิเศษ แบบออนไลน์ ผ่านระบบ Application Zoom Meeting โดยหน่วยงานในสังกัด กพร. ที่มีความพร้อมจํานวน 50 จังหวัด ปัจจุบัน ได้รับความสนใจจากผู้ใช้แรงงานสมัครเข้าฝึกอบรมแล้วกว่า 2,000 คน (ข้อมูล ณ วันที่ 13 มกราคม 2564) เหลืออีกเพียง 30 จังหวัดเท่านั้น ที่ผู้สมัครยังไม่เต็ม 100 คน หลักสูตรที่ได้รับความสนใจเป็นจํานวนมาก เช่น เทคนิคการสร้างร้านค้าและขายสินค้าออนไลน์ การผลิตสื่อโฆษณาและหนังสั้นด้วยสมาร์ทโฟน การสร้างอินโฟกราฟิกเพื่อธุรกิจท่องเที่ยวและบริการ การออกแบบและตกแต่งภาพด้วยโปรแกรม Photoshop และ Illustrator การใช้โปรแกรม Microsoft Excel Advance และภาษาพม่าเบื้องต้นเพื่อการทํางาน เป็นต้น สังเกตได้ว่า แรงงานให้ความสนใจเกี่ยวกับการเรียนรู้ด้านดิจิทัลมากขึ้น ดังนั้น หลักสูตรการฝึกจึงต้องปรับปรุงและพัฒนาอย่างต่อเนื่อง
ศาสตราจารย์ นฤมล กล่าวต่อว่า พลเอก ประยุทธ์ จันทร์โอชา นายกรัฐมนตรี และพลเอก ประวิตร วงษ์สุวรรณ รองนายกรัฐมนตรี แสดงความห่วงใยต่อแรงงานทั่วประเทศที่กําลังได้รับผลกระทบจากสถานการณ์ covid-19 โดยสั่งการให้กระทรวงแรงงานเร่งให้ความช่วยเหลือและเยียวยาแรงงานทุกประเภทรวมถึงผู้ที่มีบัตรสวัสดิการแห่งรัฐ ทั้งการจัดหางาน การพัฒนาทักษะฝีมือแรงงาน เพื่อส่งเสริมด้านอาชีพแก่แรงงานให้ตรงกับความต้องการของตลาดแรงงาน พร้อมทั้งบูรณาการทํางานร่วมกับหน่วยงานที่เกี่ยวข้องอย่างจริงจัง เพื่อร่วมกันขับเคลื่อนเศรษฐกิจและสังคมไทยภายใต้ชีวิตวิถีใหม่ ซึ่ง กพร. ได้ปรับรูปแบบการฝึกอบรม เป็นการฝึกอบรมออนไลน์ ผ่านระบบ Application Zoom Meeting ทั้งการฝึกตามโครงการปกติและโครงการพิเศษ
การพัฒนาทักษะฝีมือแรงงานตามโครงการปกตินั้น กพร. ปรับแผนการฝึกให้สอดคล้องกับสถานการณ์และปฏิบัติตามมาตรการป้องกันการแพร่ระบาด เช่น สาขาอาชีพที่ต้องมีการฝึกภาคปฏิบัติ ต้องจัดเว้นระยะห่าง จํากัดจํานวนคนเข้าฝึกภาคปฏิบัติ ส่วนภาคทฤษฎีจัดอบรมแบบออนไลน์ผ่านระบบ ZOOM เป็นต้น มาตรการอื่น ๆ ให้มีการตรวจคัดกรอง การจัดเจลแอลกอฮอล์ ไว้ประจําจุดฝึกอบรม/ทดสอบมาตรฐานฝีมือ และสวมหน้ากากอนามัยตลอดเวลา โดยให้ปฏิบัติตามมาตรการป้องกันอย่างเข้มข้น ผู้ว่างงานที่สนใจเข้าอบรมสามารถสมัครได้ที่ www.dsd.go.th เลือก สมัครฝึกอบรม และค้นหา “ของขวัญปีใหม่” (โครงการนี้รับ 100 คน/รุ่น) ส่วนการฝึกตามโครงการปกติรับ 20 คน/รุ่น ส่วนใหญ่เป็นหลักสูตรที่ต้องฝึกภาคปฏิบัติด้วย สามารถสมัครได้ที่ www.dsd.go.th เลือก สมัครฝึกอบรม
“ภารกิจต่างๆ ของ กพร. ยังคงต้องทําอย่างต่อเนื่อง แต่ทุกคนต้องร่วมมือกัน ดูแลตัวเองและคนรอบข้าง หลีกเลี่ยงและลดความเสี่ยง ไม่ไปในที่แออัด ปรับตัวรับวิถีชีวิตใหม่ เพื่อให้สามารถดําเนินชีวิตอย่างปกติสุข อย่างไรก็ตามขอย้ําว่า ต้องปฏิบัติตามมาตรการอย่างเคร่งครัดและเราจะผ่านพ้นวิกฤตนี้ไปได้” รมช.แรงงาน กล่าวในท้ายสุด
รัฐบาลไทย-ข่าวทำเนียบรัฐบาล-ปลัดกระทรวงกลาโหม ร่วมลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วันพุธที่ 13 มกราคม 2564
ปลัดกระทรวงกลาโหม ร่วมลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
ในวันพุธ ที่ ๑๓ มกราคม ๒๕๖๔ เวลา ๐๙.๐๐ นาฬิกา พลเอก ณัฐ อินทรเจริญ ปลัดกระทรวงกลาโหม พร้อมด้วย รองปลัดกระทรวงกลาโหม
ร่วมลงนามถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดา เจ้าฟ้ามหาจักรีสิรินธร มหาวชิราลงกรณวรราชภักดี สิริกิจการิณีพีรยพัฒน รัฐสีมาคุณากรปิยชาติ สยามบรมราชกุมารี ซึ่งประทับรักษาพระอาการประชวร ให้ทรงหายจากพระอาการประชวร และทรงมีพระพลานามัยแข็งแรงโดยเร็ว ณ ศาลาสหทัยสมาคม ในพระบรมมหาราชวัง
รัฐบาลไทย-ข่าวทำเนียบรัฐบาล-เปิดแผน! “จัดกลุ่ม” ฉีดวัคซีนโควิด-19
วันพุธที่ 13 มกราคม 2564
เปิดแผน! “จัดกลุ่ม” ฉีดวัคซีนโควิด-19
...
เร็ว ๆ นี้ วัคซีนโควิด-19 กําลังจะมาถึงประเทศไทย
สิ่งสําคัญที่จะต้องดําเนินการ คือ
การจัดกลุ่มผู้ที่จะต้องได้รับการฉีดวัคซีนก่อน
เพื่อลดการป่วยรุนแรงและเสียชีวิต
.
คณะกรรมการโรคติดต่อแห่งชาติได้เร่งจัดทําแผน
เพื่อจัดกลุ่มเป้าหมาย รับการฉีดวัคซีน
คนละ 2 เข็ม ห่างกัน 1 เดือน
.
1. บุคลากรทางการแพทย์และสาธารณสุขด่านหน้า
.
2. ผู้ที่มีโรคประจําตัว เช่น โรคทางเดินหายใจเรื้อรัง หัวใจและหลอดเลือด
โรคไตวายเรื้อรัง โรคหลอดเลือดสมอง มะเร็ง เบาหวาน เป็นต้น
.
3. ผู้ที่มีอายุ 60 ปีขึ้นไป
.
4. เจ้าหน้าที่ที่เกี่ยวข้อง เช่น อสม. ทหาร ตํารวจ
ที่ต้องคัดกรองผู้ที่มาจากต่างประเทศ และพื้นที่ที่มีการระบาด
.
กําหนดให้บริการวัคซีน ตั้งแต่เดือน ก.พ. - พ.ย. 64
พร้อมทั้งเร่งสื่อสารให้ประชาชนทราบ
ผลดีและข้อระมัดระวัง
ประสานโรงพยาบาลทุกสังกัดเพื่อร่วมให้บริการ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ยกเว้นภาษีเงินได้บุคคลธรรมดาสำหรับเงินหรือประโยชน์ที่ประชาชนได้รับจากการเยียวยาและฟื้นฟูผลกระทบจากโรค COVID - 19
วันพุธที่ 13 มกราคม 2564
ยกเว้นภาษีเงินได้บุคคลธรรมดาสําหรับเงินหรือประโยชน์ที่ประชาชนได้รับจากการเยียวยาและฟื้นฟูผลกระทบจากโรค COVID - 19
ครม.เห็นชอบให้ยกเว้นภาษีเงินได้บุคคลธรรมดาสําหรับเงินสนับสนุนหรือประโยชน์ที่ประชาชนได้รับจากมาตรการหรือโครงการต่างๆ ของรัฐบาล อันเนื่องมาจากการเยียวยาและฟื้นฟูผลกระทบจากโรคติดเชื้อไวรัสโคโรนา 2019 (COVID - 19) รวม 4 โครงการ
คณะรัฐมนตรีเห็นชอบให้ยกเว้นภาษีเงินได้บุคคลธรรมดา สําหรับเงินสนับสนุนหรือประโยชน์ที่ประชาชนได้รับจากมาตรการหรือโครงการต่าง ๆ ของรัฐบาล อันเนื่องมาจากการเยียวยาและฟื้นฟูผลกระทบจาก โรคติดเชื้อไวรัสโคโรนา 2019 (COVID - 19) รวม 4 โครงการ ได้แก่ โครงการ “เราไม่ทิ้งกัน” “โครงการเราเที่ยวด้วยกัน” “โครงการคนละครึ่ง” และ “โครงการกําลังใจ”
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “เมื่อวันที่ 12 มกราคม 2564 คณะรัฐมนตรีได้มีมติเห็นชอบให้ยกเว้นภาษีเงินได้บุคคลธรรมดาสําหรับเงินสนับสนุนและประโยชน์อื่นใดที่ประชาชนได้รับในปีภาษี 2563 จากมาตรการหรือโครงการที่ประชาชนได้รับจากรัฐบาลรวม 4 มาตรการ ประกอบด้วย โครงการ“เราไม่ทิ้งกัน” ชดเชยรายได้ให้แก่ลูกจ้างของสถานประกอบการที่ได้รับผลกระทบหรือผู้ได้รับผลกระทบอื่น ๆ ของการแพร่ระบาดของไวรัสโคโรนา 2019 (COVID - 19) “โครงการเราเที่ยวด้วยกัน” “โครงการกําลังใจ” และ “โครงการคนละครึ่ง” สําหรับการยกเว้นภาษีเงินได้บุคคลธรรมดาในครั้งนี้ เป็นเรื่องที่คณะรัฐมนตรีและกระทรวงการคลังเห็นชอบมาตั้งแต่แรกอยู่แล้ว เพื่อเป็นการกระตุ้นให้การบริโภคภายในประเทศขยายตัว เป็นผลดีต่อการขยายตัวทางเศรษฐกิจของประเทศ อีกทั้งเป็นการช่วยบรรเทาภาระภาษีให้แก่อาสาสมัครสาธารณสุข อาสาสมัครกรุงเทพมหานคร และเจ้าหน้าที่โรงพยาบาลส่งเสริมสุขภาพตําบล รวมถึงช่วยสนับสนุนภาคการท่องเที่ยว ภาคธุรกิจสินค้าอุปโภคบริโภค และภาคธุรกิจอื่นที่เกี่ยวข้อง ซึ่งได้รับผลกระทบอย่างรุนแรงจากการแพร่ระบาดของโรคติดเชื้อไวรัสโคโรนา 2019”
สําหรับผู้ที่มีข้อสงสัยสามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center) โทร.1161 หรือที่สํานักงานสรรพากรทุกแห่งทั่วประเทศ
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324
รัฐบาลไทย-ข่าวทำเนียบรัฐบาล-พม. เตรียมเปิดตัว รถ พม. Mobile “ปันสุขสู่ชุมชน” ไม่ว่าคุณจะอยู่ที่ไหน เราจะตามไปเยี่ยม เร่งช่วยเหลือกลุ่มเปราะบางใน 28 จังหวัดพื้นที่สีแดงจากผลกระทบโรคโควิด-19
วันพฤหัสบดีที่ 21 มกราคม 2564
พม. เตรียมเปิดตัว รถ พม. Mobile “ปันสุขสู่ชุมชน” ไม่ว่าคุณจะอยู่ที่ไหน เราจะตามไปเยี่ยม เร่งช่วยเหลือกลุ่มเปราะบางใน 28 จังหวัดพื้นที่สีแดงจากผลกระทบโรคโควิด-19
พม. เตรียมเปิดตัว รถ พม. Mobile “ปันสุขสู่ชุมชน” ไม่ว่าคุณจะอยู่ที่ไหน เราจะตามไปเยี่ยม เร่งช่วยเหลือกลุ่มเปราะบางใน 28 จังหวัดพื้นที่สีแดงจากผลกระทบโรคโควิด-19
วันนี้ (21 ม.ค. 64) เวลา 15.00 น. ที่กระทรวงการพัฒนาสังคมและความมั่นคงของมนุษย์ (พม.) สะพานขาว กรุงเทพฯ นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ระลอกใหม่ของประเทศไทย ได้ส่งผลกระทบต่อประชาชนในวงกว้างทั่วประเทศ รวมถึงกลุ่มเป้าหมายของกระทรวง พม. ตั้งแต่เด็ก เยาวชน สตรี ผู้สูงอายุ คนพิการ คนไร้บ้าน และผู้ด้อยโอกาส รวมทั้งผู้มีรายได้น้อย ซึ่งเป็นกลุ่มเปราะบางที่มีความเสี่ยงสูง ทั้งนี้ กระทรวง พม. จึงมีความห่วงใยผู้ที่ได้รับผลกระทบจากสถานการณ์ดังกล่าว โดยเฉพาะใน 28 จังหวัดพื้นที่สีแดงที่เป็นพื้นที่ควบคุมสูงสุด จึงได้เตรียมรถ พม. Mobile “ปันสุขสู่ชุมชน” ไม่ว่าคุณจะอยู่ที่ไหน เราจะตามไปเยี่ยม เพื่อเข้าไปให้ความช่วยเหลือกลุ่มเปราะบางของกระทรวง พม. ในชุมชนที่เป็นพื้นที่ปิดที่ไม่สะดวกในการเดินทางไปดําเนินชีวิตข้างนอกได้ โดยการนําเครื่องอุปโภคบริโภคที่จําเป็น หน้ากากอนามัย และเจลแอลกอฮอล์ล้างมือ มามอบให้ครอบครัวผู้มีรายได้น้อย และได้รับผลกระทบจากโรคโควิด-19 เป็นการสร้างขวัญกําลังใจในการดํารงชีพ นอกจากนี้ ยังได้มีการรับเรื่องร้องทุกข์ในชุมชน เพื่อให้การช่วยเหลือโดยตรงอย่างรวดเร็วต่อไป ขณะนี้ ได้กําหนดจุดบริการไว้ 54 จุด ในพื้นที่ 25 จังหวัด โดยในวันที่ 27 มกราคมนี้ จะมีกิจกรรม Kick Off เปิดตัวโครงการ พม. Mobile “ปันสุขสู่ชุมชน” ไม่ว่าคุณจะอยู่ที่ไหน เราจะตามไปเยี่ยม ด้วยการปล่อยขบวนรถ พม. Mobile จํานวน 15 คัน ออกไปลงพื้นที่ 5 จังหวัด ได้แก่ จังหวัดนนทบุรี ปทุมธานี สมุทรสาคร สมุทรปราการ และ กรุงเทพมหานคร โดยมีนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการปล่อยขบวนรถ พม. Mobile ที่บริเวณกระทรวง พม. สะพานขาว กรุงเทพฯ
นางพัชรี กล่าวเพิ่มเติมว่า นอกจากรถ พม. Mobile “ปันสุขสู่ชุมชน” แล้ว ยังมีการตั้งตู้ “พม. ปันสุข” และ ตู้ “พม. รับทุกข์” เพื่อช่วยบรรเทาทุกข์ด้านการดํารงชีวิตให้แก่ผู้ได้รับผลกระทบจากโรคโควิด-19 โดยเฉพาะเด็ก คนพิการ และผู้สูงอายุที่ต้องการความช่วยเหลือ ด้วยการนําสิ่งของที่ได้รับจากการบริจาค ผ่านศูนย์รับบริจาคกระทรวง พม. ซึ่งกระทรวง พม. จะเร่งนําไปมอบให้ถึงมือประชาชนกลุ่มเป้าหมายที่ประสบปัญหาความเดือดร้อนโดยตรงอย่างเร็วที่สุด ทั้งนี้ ประชาชนที่มีความเดือดร้อนมีความทุกข์ต้องการความช่วยเหลือ สามารถเขียนรายละเอียดที่ต้องการให้ พม. ช่วยเหลือผ่านตู้ “พม. รับทุกข์” โดยจะมีเจ้าหน้าที่เก็บรวบรวมเรื่องร้องทุกข์ เพื่อดําเนินการติดต่อและส่งเจ้าหน้าที่ไปเยี่ยมอย่างเร่งด่วน และขอเชิญชวนพี่น้องประชาชนร่วมกันบริจาคเงินและสิ่งของ เพื่อช่วยเหลือประชาชนกลุ่มเป้าหมายที่เดือดร้อนและอยู่ในภาวะยากลําบากจากการแพร่ระบาดของโรคโควิด-19 ได้ที่ ศูนย์รับบริจาคกระทรวง พม. โทร. 02-659-6476 หรือติดต่อ ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง